slogan : *„Mysli globálne, konaj lokálne“ – „Think globally, act locally“*

**Názov projektu: EcoSapiens in EcoSchool alebo ES in ES**

**Názov programovej oblasti:** Prispôsobenie sa zmene klímy -

                                                      prevencia pred povodňami a suchom

**Názov výstupu programu:** Zvýšenie povedomia a vzdelania v

                                                  oblasti prispôsobenia sa zmene klímy

Konečný prijímateľ: **Základná škola Teodora Jozefa Moussona Michalovce**

Výška grantu: 39 758 €

**Cieľ a environmentálne vzdelávanie:**

Výsledky realizácie projektu budú prostriedkom pre environmentálne vzdelávanie žiakov. Cieľom je zvýšenie environmentálneho povedomia  v oblasti prispôsobenia sa zmene klímy, z hľadiska využitia dažďovej vody a následného šetrenia  zdrojov pitnej vody.  
Vysadené dreviny budú plniť poznávaciu a estetickú funkciu. Miesto bude aj oddychovou zónou pre žiakov a širšiu verejnosť.  
Škola vypracuje vlastné vzdelávacie materiály pre realizáciu vyučovania. Vzdelávanie bude zahrnuté do výučby vybraných predmetov  (prírodoveda, biológia, chémia, svet práce a technika). Ciele vzdelávania budú zakomponované v  tematických výchovno-vzdelávacích programoch vybraných učebných predmetov a v pláne koordinátora environmentálnej výchovy.

**Technické opatrenia:**  
Predmetom projektu je areál ZŠ a vnútorné átrium školy , kde snahou je vyriešiť nakladanie s dažďovou vodou. Revitalizácia, obnova a zväčšenie už existujúceho jazierka na dvojnásobok veľkosti, navrstvenie pôdy a vysiatie trávnatého porastu vo vnútornom átriu školy s rozlohou 1200 m2. Rozšírenie environmentálneho chodníka o dažďovú záhradu a zber dažďovej vody do sudov. Odpojenie dažďovej vody od kanalizácie a využívanie na závlahu – vo vonkajšej záhrade areálu školy s rozlohou 150 m2.

*Supported by a grant from Iceland,Liechtenstein, Norway.Co - financed by the State Budget  of the Slovak Republic.*

Projekt je financovaný z grantov Islandu, Lichtenštajska a Nórska prostredníctvom Finančného mechanizmu EHP a zo štátneho rozpočtu Slovenskej republiky.